**Өлеңті орта мектебінің 2018-2019 оқу жылындағы бастауыш сынып**

 **әдістемелік бірлестігінің I жартыжылдық есебі**

 Өлеңті орта мектебінің бастауыш сынып әдістемелік бірлестігінің ұжымы білім бе-рудің мемлекеттік стандартын басшылыққа ала отырып, оқу жылының басында бір-лестіктің жоспары құрастырылып, жұмыстар жүргізілді.

 Әдістеме бірлестігінің тақырыбы: «Күнделікті сабаққа оқытудың жаңа инновация-лық өзгерістерін енгізу».

 Бастауыш сынып бағытынын әдістеме бірлестігінің мақсаты: «Оқытудың жаңа ин-новациялық өзгерістерін енгізу арқылы дамыта оқыту принциптерін жүзеге асыру, ой-өрісі дамыған шығармашыл тұлға тәрбиелеу».

 Тамыз айында бастауыш сынып ұжымы нормативтік құжаттармен, әдістемелік нұс-қау хатпен және оқу бағдарламасымен таныстырылды. Жаңа оқу жылына жұмыс жос-парлары талқыланып, бекітілді.Әрбір сынып жетекшілері пәндер бойынша күнтізбелік тақырыптық жоспарларын  құрып, бекітілді. Сынып жетекшілеріне тиесілі міндеттері бөлінді.

 Биылғы оқу жылы бойынш бастауыш сынып әдістемелік бірлестігінде 6 мұғалім еңбек етеді. Бірінші санатты – 3 мұғалім, екінші санатты – 1 мұғалім, 2 мұғалімде санат жоқ, ол жас мамандар еңбек өтілі 2 жылдан. Деңгейлік курстан өткен 2 мұғалім және жаңартылған білім мазмұны бойынша курстан өткен мұғалімдер 3-еу.Әр мұғалімнің өз білімін жетілдіру тақырыптары бар.

 Бастауыш сыныпта барлығы 88 оқушы бар, оның ішінде 18 оқушы 1 \*А\* сыныбы. 4 оқушы үздік және 29 оқушы екпінді, білім сапасы – 47 %, үлгерімі - 100 %. Әр пән мұғалімі тоқсан сайын білім көрсеткішін мониторинг түрінде тапсырып отырады.

 I тоқсан бойынша білім сапасының көрсеткіші келесі:

2 «Б» сынып – 67 %

2 «А» сынып – 37 %

3 «А» сынып – 43 %

4 «А» сынып – 52 %

4 «Б» сынып - 57 %

 I жартыжылдықта бастауыш сынып әдістемелік бірлестігінде 3 отырыс өтті.Бірінші отырыста әдістемелік нұсқау хатпен, нормативтік құжаттармен және оқу бағдарлама-сымен танысу, бірлестіктің жылдық жоспарымен таныстыру.Оқушылардың жеке іс-құ-жаттарын тіркеу, реттеу, дарынды және үлгерімі төмен оқушыларды анықтап, жоспар құру керектігі жөнінде айтылды.

 Екінші отырыста «Ақбота» марафонына қатысу, І тоқсанның қорытындысын талдау, бастауыш сынып бірлестігінің онкүндігінің өткізілу жоспарын құру және «Бастауыш сынып оқушыларының жазба тілін дамыту жолдары» тақырыбы бойынша Шокаева А.Т-ның баяндамасы тыңдалып, талданды.

 Биылғы \*Ақбота\* интеллектуалдық марафонына барлығы 16 оқушы қатысты, оның ішінде 6 оқушы жүлделі орындарға ие болды. 4\*Б\* сыныбының 5 оқушысы-1орынға , олар: Токсанбаев И., Микитюк М., Узденов Б., Узденова А., Хилько А. 1 оқушы -2 орынға иеленді Похилько А. Оқушылар сертификат және дипломдармен мара-патталды.

 Жыл сайын бастауыш сынып мұғалімдері \*Кио\* интернет олимпиадасына белсене қатысып,білімдерін сынап отырады. Биылғы өткен \*Кио\* олимпиадаға 4 мұғалім қа-тысты.Олар: Баймагамбетова О.С., Кирик И.Е., Рыздық Ж. және Шоқаева А.Т. Олим-пиадаға қатысқан әр мұғалім сертификатқа ие болды.

 **12.11. – 23. 11. 18 аралығында бастауыш сынып әдістемелік бірлестігінің он-күндігі өткізілді.**

**Бастауыш сынып онкүндігінің тақырыбы:** «Жаңартылған білім – жаңаша дамудың кепілі».

**Мақсаты:** Жаңартылған білім жүйесінде өткізілген сабақтар арқылы оқушылардың пәнге деген қызығушылықтарын арттыру, танымдық белсенділіктері мен ой-өрісін дамыту. Оқушылардың шығармашылық қабілеттерін ашу.

**Міндеттері:** мұғалімдер бір-бірімен тәжірибемен алмасады. Оқушылар әртүрлі шығармашылық жұмыстарда белсенділік танытып, қабілеттерін көрсете алады.

 12-нші қарашадан 23-інші қараша аралығында «Жаңартылған білім – жаңаша дамудың кепілі» атты бастауыш сынып онкүндігі өтті. Онкүндік кезінде өткізілетін ашық сабақтар мен іс-шаралардың жоспары құрылып мектеп директорымен бекітілді. Онкүндік барысында 6 ашық сабақ және сыныптан тыс 3 іс-шара өткізілді. Апталық қарсаңында мектептің 1 қабаты тақырыпқа сай безендірілді. Пәндер бойынша үш қабырға  газеті шығарылды.

 Бірінші күні «Болашақ мектебі» атты сурет көрмесі ұйымдастырылды. Көрмеге жауапты мұғалімдер Жанай Р. мен Нұржікен А. болды. Көрмеге 2-4 сынып оқушылары қатысты. Көрменің мақсаты: оқушылардың шығармашылық қабілеттерін дамытып, одан әрі шыңдау.

     «Жаңартылған білім – жаңаша дамудың кепілі » атты онкүндігінің ашылу салтанаты 12 қараша, сағат 12.30-де өткізілді. Апталықтың ашылу салтанатына Шокаева А.Т. мен Кирик И.Е. жауапты болды. Ашылу салтанаты  **ҚР әнұранын орындауымен басталды.** Жұмыс жоспары таныстырылып болған соң 1-4 сынып оқушылары пәндер туралы өлең жолдарын оқыды.

 Келесі күні 3-4\*А\* сыныптар аралығында Рыздық Ж.мен Жанай Р. «Сынып да-рабозы» атты интеллектуалдық сайысын өткізді. Сайысқа әр сыныптан 5 оқушыдан қатысты. Сайыс 5 кезеңнен тұрды. Оқушылар сайыс барысында өз білімдерін көрсетті. Сайыстың шарты бойынша, әр кезең сайын, ұпай аз жинаған оқушы сайыс кезеңінен шығып отырды. Сайыстың қорытындысы бойынша «Сынып дарабозы» 3 А сынып оқушысы Казей Жанеля атанды.

 1 \*А\* сыныбында сауат ашу пәнінен Шокаева А.Т**.\***Менің достарым. Дд дыбысы мен әрпі\* тақырыбы бойынша сабақ көрсетті. Сабақ мұғалімнің көшбасшылығымен басталды. Оқушылар кәмпиттің қағаздарының түстері бойынша топтарға бөлінді. Жаңа тақырыпқа интербелсенді тақтадан \*Али мен Айя\* мультфильмнен үзінді көру арқылы көшті. Жаңартылған білім жүйесінде құрылған сабақ барысында топтық, жұптық, жеке жұмыс түрлері жүргізілді. Оқушылар берілген тапсырмаларды орындай отырып, \*Бағдаршам\*, \*Геометриялық пішіндер\* , \*Түсті алмалар\* әдістері бойынша бағалау жүргізді.

 Түстен кейін осы күні 2-4 \*Б\* сынып аралығында«Школа безопасности» атты ойын бағдарламасын Баймагамбетова О.С. мен Кирик И. Е. өткізді. Ойынға 2 топ қатысты. Ойын саяхат түрінде өтті. Саяхат кезінде әр аялдамаларға тоқтап қызықты тапсырмалар мен сұрақтарға жауап беріп отырды. Ойын барысында оқушылар адам өмірінің қауіпсіздігі мен денсаулығы туралы көптеген мәліметтер айтып, білімдерін шыңдады.

 Келесі күні 2 \*А\* сыныбында дүниетану пәнінен Нұржікен А. \*Біздің мектеп\* тақы-рыбы бойынша сабақ көрсетті. Мұғалім сабақ жоспарын оқушылардың жас ерекшелігі, қызығушылығы мен білім деңгейлеріне сай құрастырды. Оқушылар сабаққа белсенділік танытып қатысты. Бұл жерде Анархан мұғалім өз өзіне сенімділігі артып, оқушылар мен мұғалімнің байланысы нығая түскенін аңғардық.

 2 \*Б\* сыныбында жаратылыстану пәнінен Кирик И.Е. \*Как мы улыбаемся?тақырыбы бойынша ашық сабақ берді. Сабақ жаңартылған білім беру жүйесінің талабына сай құрылған. Барлық тапсырмалары білім алушының деңгейіне ескеріліп берілген.Сабақта түрлі әдістер қолданылды, бірақ оқушылардың саны аз болғандықтан ба, өздерін еркін ұстай алмады.

 Дүниетану пәнінен 3 \*А\* сыныбында Жанай Р. \*Спорт – денсаулық кепілі!\* тақырыбы бойынша сабақ көрсетті. Сабақ өз деңгейінде өтті. Мұғалім ізденіп үйренген жаңа әдіс тәсілдерін пайдалана отырып,оқушылардың қабілетіне сай іс-әрекет жасауына жағдай жасады. Сабақ барысында топтық, жұптық жұмыстар жүргізілді. Оқушылар сабақта белсенділік танытып, өз құнды ойларымен бөлісіп отырды.

 2-4 \*Б\* сыныптарында әдебиеттік оқу пәнінен Баймагамбетова О.С. Ы.Алтынсарин «Дитя, когда учиться станешь ты …?» . В. Голявкин «Рассказы», Ми-фы Древней Греций. Дедал и Икартақырыптары бойынша сабақ өтті. Сабақ құрылымы, қолданған әдіс-тәсілдері барлығы талапқа сай жүргізілді. Оқушылар белсенділік танытып, әр тапсырманы қызығушылықпен орындады. Тапсырмалар топтық жұмыспен орындалып, қорғалды. Бағалау түрлері өте тиімді жүргізілді.

 Әдебиеттік оқу пәнінен 4 \*А\* сыныбында Рыздық Ж. \*Күріш туралы сыр\* тақырыбы бойынша ашық сабақ болды. Рыздық Ж. сабағына мектеп мұғалімдерінің көбі қатысты. Сабақ әдістемелік талапқа сай құрылды. Сабақ барысында \*Микрофон\*, \*Болжам\*, \*Кубизм\*, \*6 қалпақ\* әдістері сәтті қолданылды. Бұл сабақта мұғалімнің еңбек жолында біршама өскендігін байқадық.

 1-2\*А\* сынып аралығында Шокаева А.Т. мен Нұржікен А.«Логика әлемінде» атты зияткерлік ойынын өткізді. Ойынға 10 оқушы қатысты. Ойынның мақсаты: оқушылардың математика пәніне деген қызығушы-лықтарын арттыру , ой-пікірлерін еркін жеткізуге, логикалық ойлау қабілеттерін дамыту.Екі топқа әртүрлі , қызықты тапсырмалар презентациясы дайындалып кезекпен берілді. Оқушылар презентацияға қарай отырып, тапсырмаларды қызығушылықпен орындай білді. Ойын сонында жауаптары ұпай санына қарай бағаланды.

Соңғы күні онкүндіктің жабылу салтанатын өткіздік. Онкүндікке белсене қатысқан оқушыларды мадақтау қағаздары мен және қабырға газетіндегі тапсырмалар мен сөзжұмбақтарды дұрыс шешкен оқушылар тәтті сыйлықтармен марапатталды.Кешті \*Айгөлек\* атты мерекелік концертпен жалғастырдық. Әр сыныптың дайындаған музыкалық нөмірлерін тамашаладық.

**Бастауыш сынып мұғалімдерінің онкүндігі бойынша келесі нәтижелерді айтуға болады:**

1.Мұғалімдер сабақта және сабақтан тыс өткізілген іс-шараларда жаңартылған білім беру жүйесінің талабына сай, жаңа әдіс –тәсілдерді қолданды.

2. Барлық мұғалімдер өз жұмыстарында заманауи техникаларды қолданды.

3.Оқушылар өз білімдерін жетілдіруде жақсы нәтиже көрсетіп, мұғалімдердің барлық талаптарын орындады, жан-жақты білім деңгейімен көзге түсті.

4.Оқушылардың шығармашылық қабілеттерін дамытуға мүмкіндік берді.

 II тоқсан бойынша білім сапасының көрсеткіші келесі:

2 «Б» сынып – 67 %

2 «А» сынып – 33 %

3 «А» сынып – 47 %

4 «А» сынып – 43 %

4 «Б» сынып - 57 %

 Бастауыш сыныпта барлығы 87 оқушы бар, оның ішінде 18 оқушы 1 \*А\* сыныбы. Оның ішінде 7 оқушы үздік және 24 оқушы екпінді, білім сапасы – 45 %, үлгерімі - 100 %.

 Әдістеме бірлестігінің жетекшісі: Шокаева А.Т.